**SISEKORRAEESKIRI**

**Rammstein 20.07.2022. Tallinna Lauluväljakul**

**Rammsteini** kontserdil tagab turvalisust **Meeskond Security OÜ**. Sisekorraeeskirjad on kehtestatud ürituse korraldaja poolt ning on järgimiseks kõigile territooriumil viibijatele.

**Külastaja on kohustatud:**

* Järgima kontserdi sisekorraeeskirju.
* Käituma korrektselt, järgima üldtunnustatud kõlblusnorme ning hoidma puhtust.

**Külastajal on õigus:**

* Tunda rõõmu kontserdi toimumisest.
* Pöörduda probleemide lahen­damiseks korraldava personali poole.
* Esitada ettepanekuid ja pretensioone vastavalt kehtivale kor­rale.

**Pääs kontserdile (korraldaja jätab endale õiguse valida kliente):**

* Pääsu kontserdile tagab pilet/käepael, mis on ostetud eelmüügist või kohapealsest piletikassast ning mille olemasolu kontrollitakse pääslas/väravas.
* Turvatöötajal on õigus teha külastajale isiku- ja asjade läbivaatus ning kontrollida külastaja vanust nii pääslas kui ka kontserdialal, vanuse tõendamiseks peab külastaja esitama isikut tõendava doku­mendi (pass, ID-kaart, juhiluba).
* Külastaja on kohustatud piletit/käepaela hoolikalt hoidma ürituse lõpuni.
* Pilet kaotab kehtivuse kui pilet on skänneeritud või kontrollriba piletil on rikutud/eemaldatud.
* Käepael kaotab kehtivuse kui käepaela kinnitust on rikutud või käepael on mingil moel kellelegi teisele üle antud - üritatakse kasutada korduvalt.
* Eesti vabariigi lastekaitse seaduse §23 alusel on alla 16-aastasel isikul, ilma täiskasvanud saatjata, alates südaööst avalikes kohtades (ka kontserdi alal) viibimine KEELATUD!

**Kontserdi territooriumile ei pääse isikud, kellel on kaasas:**

* klaas-, plekk-, plastik- või muud anumad või esemed, mille sisu või purunemine jms võivad ohus­tada tema enda või teiste turvalisust;
* oma söök ja/või jook;
* oma alkohol, narkootilised ja/või psühhotroopsed ained;
* igasugused lemmikloomad;
* professionaalset ja poolprofessionaalset foto-, audio- ja/või videosalvestustehnika kaasa arvatud droonid (kaasas võivad olla mobiilid ja „seebikarbid“ - lubatud on vaid kaamerad, mil ei ole suurendamise võimalust (zoomi) ning vahetatavaid objektiive);
* Go-Pro kaameraid ja selfie sticke (statiivpulkasid);
* tahvel- (sh iPadid) ja sülearvuteid, plakateid, bännereid ja lippe ning samuti ka vihmavarjud -- teiste külastajate vaatevälja takistavad esemed;
* mis iganes **tuli- ja külmrelvi, pürotehnikat, kette, süstlaid, laserpointereid, vilkuvaid laserpulki, ohtlikke aineid ja esemeid;**
* jalgrattad, rulad, tõukerattad, rulluisud või muud sõiduvahendid;
* motokiivreid, matka- ja klapptoole, taburette;
* **liigset pagasit ja esemeid**– ära võta kaasa suuri kotte või ebavajalikke esemeid, mis aeglustavad isiku ja asjade läbivaatust väravas. **Kõikide** **sissepääsude juures on ka tasuline pakihoid** (suured kotid, seljakotid, kohvrid jms on lisatasu eest).

Territooriumile ei pääse isikud, kes on juba saabudes agressiivsed, negatiivselt meelestatud, narkojoobes ja/või silmnähtavalt liigses alkoholijoobes.

**Korraldajal/turvafirmal on õigus kõrvaldada kontserdi territooriumilt isikud, kes:**

* rikuvad korda (kaklus, kehavigastuse tekitamine, vargus, narkootiliste või psühhotroopsete ainete omamine/kasutamine või nendega kauplemine jmt), vandaalitsevad, viibivad territooriumil silm­nähtavalt liigses alkoholijoobes;
* omavad eelmistes punktides nimetatud asju või esemeid, korraldavad korraldajaga kooskõlasta­mata müügi- ja/või turundustegevust (reklaamide ja flaierite jagamine vms);
* teevad *crowdsurfingut* ehk festivali külastajate peal “surfamist”;
* ei allu kontserdi alal turvatöötajate korraldustele ja/või rikuvad üldtunnustatud kõlblusnorme.

**Kontserdilt kõrvaldatud isiku pilet/käepael kaotab kehtivuse, ning isik kaotab õiguse kontserdile naasta. Samuti ei ole isikul õigust nõuda korraldajalt pileti tagasi ostmist/pileti raha kompenseerimist. Külastaja kes Iõhub või rikub kontserdiplatsil inventari on kohustatud tema poolt tekitatud kahju täies ulatuses hüvitama.**

**NB:** Droonide lennutamine Tallinna Lauluväljaku territooriumi kohal ja selle vahetus läheduses ürituse eel ning sellel ajal on RANGELT KEELATUD !

**KONTSERDI KORRALDAJA, LIVE NATION ESTONIA, SOOVIB SULLE MEELDIVAID ELAMUSI!**